So 3 en 'n half uur vanaf Kaapstad is die dorp aan die Suidkus, geleë langs die Goukou Rivier. Stilbaai is 'n veilige, rustige en skoon dorp aan die oewer van die Goukou Rivier. Die rivier mond dan ook uit in die see, 'n ongelooflike mooi gesig. Die strande aan weerskante van die monding is veilig en gewild onder branderplankryers. Ander watersport soos kanovaart en vlieërbranderry is ook gewild. Met die volop seelewe, is hengel ook 'n heerlike tydverdryf.